Работнікі ДРБУ № 199 прыступілі да афарбоўкі аўтобусных прыпынкаў. Рамонтна-аднаўленчыя работы праводзяцца штогадова, але праз нейкі час нядаўна прыгожыя дарожныя кропкі набываюць выгляд, які засмучае наведвальнікаў: абмаляваныя, абклееныя паперкамі-аб’явамі сцены, нецэнзурныя надпісы, паламаныя лаўкі. Дарожнікі нагадваюць: чысціня і парадак ствараецца для вас, землякі! Паважайце працу людзей!